ICHI สู้ไม่ไหว! กำไร Q2/59 ลดลง 56% หลังยอดขายฝืด
ICHI สู้ไม่ไหว! กำไร Q2/59 ลดลง 56% อยู่ที่ 142.11 ลบ. จากปีก่อนอยู่ที่ 325.32 ลบ. หลังยอดขายลดฮวบ ขณะที่งวด 6 เดือน กำไรลดลง 39% อยู่ที่ 391.91 ลบ. จากปีก่อนอยู่ที่ 641.73 ลบ.
10 ส.ค. 2559

บริษัท อิชิตัน กรุ๊ป จำกัด (มหาชน) หรือ ICHI รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 มีกำไรสุทธิ 142.11 ล้านบาท หรือมีกำไรสุทธิ 0.11 บาทต่อหุ้น ลดลง 56% จากช่วงเดียวกันของปีก่อนที่มีกำไรสุทธิ 325.32 ล้านบาท หรือมีกำไรสุทธิ 0.25 บาทต่อหุ้น
ทั้งนี้ผลการดำเนินงานไตรมาสดังกล่าวที่มีกำไรลดลงเนื่องจาก บริษัทมีรายได้จากการขายลดลง
ขณะที่ผลการดำเนินงานช่วง 6 เดือนแรกมีกำไรสุทธิ 391.91 ล้านบาท หรือ 0.30 บาทต่อหุ้น ลดลง 39% จากช่วงเดียวกันของปีก่อนที่มีกำไรสุทธิ 641.73 ล้านบาท หรือ 0.49 บาทต่อหุ้น